Diari Oficial de la Generalitat Valenciana


Sumari del DOGV 4075, del 30-08-2001 (2001/7773)

ACORD de 12 de juny de 2001, de la Comissió Territorial d'Urbanisme d'Alacant, relatiu a la modificació puntual del Pla General d'Altea en el sector 4 del sòl urbanitzable programat Mar i Muntanya.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7773


Data del document
:   12-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Altea
    * pla d'urbanisme

ACORD de 12 de juny de 2001, de la Comissió Territorial d'Urbanisme d'Alacant, relatiu a la modificació puntual del Pla General d'Altea en el sector 4 del sòl urbanitzable programat Mar i Muntanya. [2001/7773]
  
Vist l'expedient de referència i d'acord amb els següents antecedents i consideracions:
  
Antecedents de fet
  
Primer
  
El Projecte de modificació es va sotmetre a informació pública durant un mes mitjançant Decret d'Alcaldia del dia 25/05/99 i Acord Plenari de l'Ajuntament de 26/06/00, i es va publicar l'anunci en el Diari Oficial de la Generalitat Valenciana de 16 de juny de 1999 i de 10 d'octubre de 2000 i en el diari Información de 5 d'octubre de 2000. Durant el pertinent període d'exposició pública, no es van presentar al·legacions. Es va aprovar provisionalment pel mateix òrgan, en data 17 de novembre de 2000 i 6 de juny de 2001.
  
Segon
  
La documentació està integrada per memòria informativa, memòria justificativa i plans d'informació i d'ordenació modificats.
  
Tercer
  
L'objecte d'aquest expedient és la subdivisió del sector 4 del sòl urbanitzable programat del municipi, denominat Mar i Muntanya, en dos nous sectors, atés que el sector original es troba travessat per la CN- 332, element dels antics sistemes generals del municipi, hui xarxa primària, com a eix que impedeix qualsevol connexió entre les dues àrees inicials que conformen el sector original. Així es proposa la creació de dos sectors, que passen a denominar-se Sector 4.I i Sector 4.II, i s'acompanya de l'homologació i pla parcial del primer d'aquests.
  
La modificació es justifica en la dificultat de gestió conjunta del sector, d'acord amb l'informe de Carreteres de l'Estat de l'any 1991, que proposava la suspensió de la tramitació del pla parcial, fins que estiguera redactat el projecte de construcció de la futura variant d'Altea; atés el temps transcorregut sense que aquesta s'haja aprovat es proposa la divisió del sector original, a fi de poder viabilitzar la part no afectada pel traçat de la variant i ajustar la nova delimitació als criteris de la Llei Reguladora de l'Activitat Urbanística (LRAU).
  
Així la nova delimitació s'ajusta als criteris de l'article 20 de la LRAU, en configurar la CN-332 com a límit dels sectors, i queda de la manera següent:
  
Sector 4.I. Delimitat al Nord per la CN-332, al Sud per la zona marítima terrestre, a l'Est pel barranc del Port i a l'Oest pel barranc.
  
Sector 4.II. Delimitat pel Nord amb sòl urbà urbanització Galera de les Palmeres, i traçat de FEVE, al Sud amb CN-332, a l'Est amb sector 5 i a l'Oest amb sòl urbà d'Urbanització Galera de les Palmeres.
  
La nova divisió proposada manté la delimitació del sector original, i l'àrea de repartiment, i varia sense major justificació la superfície i el nombre d'habitatges previst inicialment en el Pla General vigent.
  
Quart
  
Consten en l'expedient els informes sectorials següents:
  
- Confederació Hidrogràfica del Xúquer de data de 16 de maig de 2000.
  
- Direcció General de Promoció Cultural i Patrimoni Artístic de la Conselleria de Cultura, Educació i Ciència, favorable de data 4 d'octubre de 2000.
  
- Direcció General de Carreteres del Ministeri de Foment, de data 12 d'abril de 2000, favorable al pla parcial que acompanya l'expedient, condicionat a l'autorització administrativa d'obres, si és procedent, d'aqueixa demarcació de carreteres, per al condicionament i millora de l'accés existent i a la construcció d'un enllaç a distint nivell ?pas inferior-, per la qual cosa s'haurà de remetre a aqueixa unitat un projecte dels accessos previstos
  
- Direcció General de Costes del Ministeri de Medi Ambient de data 20 de març de 2001, relatiu al pla parcial del sector RS.4-1, de caràcter favorable.
  
El representant de la Direcció General d'Obres Publiques- servei de Costes-, de la COPUT, manifesta la conveniència d'eliminar la línia situada a 20 metres del delimitació, ja que podria portar a confusió sobre el límit de la zona de servitud de protecció, que en aquest cas està situat a 100 metres de la delimitació.
  
Consideracions tecnicojurídiques
  
Primera
  
El procediment seguit per l'Ajuntament està d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (LRAU).
  
Segona
  
La documentació està completa, a l'efecte del compliment de l'article 27 de la LRAU.
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta
  
La Comissió Territorial d'Urbanisme a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals esmentats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r Aprovar l'expedient de modificació puntual del Pla General en el sector 4 del sòl urbanitzable programat Mar i Muntanya d'Altea.
  
2n Publicar íntegrament aquest acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en faltar el document de Normes Urbanístiques.
  
Contra aquest acord que no posa fi a la via administrativa, es podrà interposar recurs d'alçada davant del senyor conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 12 de juny de 2001.- La secretària de la Comissió Territorial d'Urbanisme: Rosario Berjón Ayuso.